Eesti Pooli Föderatsioonil on rõõm teatada, et Meistriliiga ja Esiliiga kõrvale on loodud Eesti Pooli Naisteliiga, mis koosneb kaheksast etapist. Ajaloolise esimese Naisteliiga etapivõidu noppis Kati Pruel Tallinnast, kes alistas finaalis 89141 Rakvere Piljardiklubi esindaja Heidy Mäitse. Finalistide poolfinaali vastasteks olid 89141 Rakvere Piljardiklubi esindaja Annika Anni ja Tähe Piljardikooli esindaja Liana Matšukans, kes jäid ühtlasi jagama kolmandat kohta. Esimesel  Naisteliiga etapil oli 9 osalejat, kelledest noorim Stella-Mai Rebane on kõigest kaheksa aastane.